**Események, liturgikus programok**

**Eseménynaptár**

01.10. 17.00 Felsősök csoportja

01.10. 18.30 Ifi falka találkozó

01.10. 19.30 Ifjú házasok csoportja

01.11. 9.30 Baba-mama kör

01.13. 19.30 Ismerkedjünk a Bibliával

01.17. 17.00 Alsósok csoportja

01.18. 9.30 Baba-mama kör

**A hét ünnepei**

**Hétfő:** Jézus szent neve

**Csütörtök**: Vízkereszt – Urunk bemutatása

**Péntek**: Penyaforti szent Rajmund áldozópap

**Szentmisék, liturgikus templomi események**

**Vasárnap:** 8.45 + Antal

10.00 Rózsafüzér társulat

18.30 + András

**hétfő:** 7.00 A magyar nép megtéréséért

**kedd**: 18.30 + Endre

**szerda:**  7.00 Szűz Mária szándékára

**csütörtök:** 18.30

**péntek**: 18.30 + Erzsébet

**szombat:**  18.30 + Katalin és családtagok

**Temetés**: 01.05. 13.00 Újköztemető szóró: Stilling Lajos Ferencné

**Január 6. csütörtök Vízkereszt ünnepe – parancsolt ünnep**

Szentmiséink: 7.00, 18.30

**Hirdetések**

Hálásan köszönöm mindenkinek, aki az elmúlt évben bekapcsolódott plébániánk életének szervezésébe, alakításába. Köszönöm az anyagi támogatást is!

Összes saját bevételünk: 17.413.000 Ft (egyházadó, perselypénz, stóla, temető bevétele, egyéb adományok.)

Összes kiadásunk: 18.848.000 Ft (személyi kiadások, fenntartási költségek, programok, egyházmegye felé befizetési kötelességek.)

A korábbi évekből megmaradt, az év eleji induló összegben nem szereplő, aprópénz 3 millió Ft volt. Ez fedezte idén a hiányunkat.

Tartalékunk, ami az urnatemető bevételeiből keletkezett, és amit **csak** felújításra, bővítésre fordíthatunk: 43 millió Ft. Ebben benne van az orgona felújítására szánt, még ki nem fizetett 2 milliós összeg.

Számos csoport, közösség működik plébániánkon. Mindegyik csoporthoz lehet csatlakozni. Fontosnak gondolom, hogy ne csak a vasárnapi szentmisén vegyünk részt, hanem más módon is kapcsolódjunk plébániánk életéhez. A csoportokról és vezetőikről a levelező listán küldök bővebb tájékoztatást.

Az egyházmegye engedélyezte, és anyagilag is támogatja a templom bővítési munkálatait (urnatemető II. és a Karitász foglalkoztató és raktár), melynek várható költsége 70 millió Ft.

A költségek egy része még hiányzik. Keresünk pályázati lehetőségeket. Számítunk a testvérek segítségére is!

Ha erre a célra utalnak az ismert bankszámlára, kérem, írják oda, hogy **templombővítés**. A könyvelésnél fontos ez.

**Csütörtöktől** ismét lesz lehetőség 22 óráig virrasztáson részt venni a templomban.

**Januártól:**- az Új Ember, a Keresztény élet és az Adorémusz ára emelkedett.

- az egyházmegye rendelkezett arról, hogy a temetés és az esküvő stóla adománya emelkedett. Ehhez kapcsolódva a templomban történő temetés költsége is növekedett.

Gondolatok a mai naphoz

**Új esztendőben, új szívekkel**

Január 1-je, karácsony nyolcada. Számos gondolat tárul ma elénk. Izrael életében a nyolcadik nap a körülmetélés, a névadás napja. Erről szól az evangélium. Mind a zsidó, mind a keresztény hagyományunkban számos helyen volt jelen a 8 napon át való ünneplés. Manapság a liturgiában csak a húsvétnak és a karácsonynak maradt meg a nyolcada.

Ezen a napon Szűz Máriát, mint Istenanyát köszöntjük. Jézust valóságos Istennek és valóságos embernek valljuk. Nagy karácsony napján az emberré lett Istent ünnepeltük, ma, kiskarácsony napján Istenségét állítjuk magunk elé Mária Istenanyasága által.

Az év kezdete alkalom a hálaadásra és az előre tekintésre is. Az olvasmány által elénk tárt áldás forma része lehet hétköznapjainknak. Áldó szavunk kísérheti az indulót és haza érkezőt.

Vasárnap még visszaidézzük karácsony ünnepét az evangéliummal. Amikor újra belépünk a hétköznapokba, velünk marad az ünnep öröme. Átéltük, és szeretnénk sokaknak elvinni az örömhírt: az Ige testté lett, Isten emberré lett, hogy megváltson, hogy üdvözítsen minket.

Új esztendőben, új szívekkel, új lendülettel indulunk útnak. Ezen az úton vezetőnk Jézus Krisztus, aki kegyelmével napról napra megerősít. Érdemes átgondolni, miben kell kicsit megerősödnöm! Hol tudok új lendületet kapni, tanúságot tenni Istenről? Hogyan tudom a közösséget szolgálni?

Isten erejével, Krisztus kegyelmével, a Szentlélek bátorításával induljunk az új év útján!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Mária Istenanyasága – Karácsony 2. vasárnapja

2022. január 1-2.



Mialatt mély csend borult mindenre, mindenható Igéd, Urunk, királyi trónjáról eljött közénk. (Bölcs 18.14-15)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap*: hétfő, szerda: 7.00, kedd, csütörtök, péntek 18.30,

szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Sir 24.1-4.12-16

Isten bölcsessége a választott nép között lakott.

Szentlecke: Ef 1.3-6.15-18

Hogy megértsétek, milyen reménységre hívott meg titeket!

Evangélium: Jn 1,1-18

És az Ige testté lett, és közöttünk lakott.